На основу члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ("Сл. гласник РС" број 96/2019 i 58/2020), члана 23. Статута Дома здравља Медвеђа,  Кадровског плана за Дом здравља  Медвеђа број 112-01-31/2020-02 од 24.12.2020. године као и на основу сагласности Министарства здравља, Сектора за организацију здравствене службе бр. 112-01-100/2023-02 од 23.05.2023 године и Одлуке директора Дома здравља Медвеђа број\_234 од 29.05.2023 године,

**РАСПИСУЈЕ СЕ ЈАВНИ ОГЛАС**

**за пријем у радни однос:**

**На  неодређено време**, са пуним радним временом, за обављање послова:

1. У Служби опште медицине ( здравствена заштита одраслих) Дома здравља Медвеђа:

          - **Доктор медицине изабрани лекар**   – 1 извршиоц

Кандидати морају имати нај мање шест месеци радног искуства у звању

**II**

**Кандидати су обавезни да уз пријаву доставе**:

-  фотокопију дипломе

-  фотокопију уверења о положеном стручном испиту

-  доказ о радном искуству

- фотокопију дозволе за рад-лиценце издате од надлежне коморе или решења о упису у комору

-  фотокопију личне карте

-  фотокопију уверења о држављанству

-  фотокопију извода из Матичне књиге рођених

-  пријаву на оглас са кратком биографијом  са наведеном адресом и контакт телефоном

Напомена:

* лекарско уверење којим се доказује здравствена способност без ограничења за рад на радном месту за које је расписан оглас, дужан је доставити кандидат који буде примљен у радни однос.

Кандидат који буде примљени у радни однос дужaн је да достави оверене копије горе наведене документације.

**Рок за подношење** пријава је 8 дана од дана објављивања на интернет страници Министрства здравља РС.

**III**

Као доказ о испуњености услова за  заснивање радног односа  кандидати су дужни да доставе

1. Пријаву на оглас, са кратком биографијом, контакт телефоном и адресом становања, потписану од стране кандидата;
2. Фотокопије докумената побројаних у тачки II.

**IV**

          Пријаве са доказима о испуњености услова достављају се поштом на адресу: Дом здравља Медвеђа, Николе Тесле 4, 16240 Медвеђа , или се непосредно предају у служби за правне послове Дома здравља  Медвеђа , (I спрат, канцеларија 33)  са назнаком «За оглас за пријем у радни однос».

          Неблаговремене или непотпуне пријаве неће бити разматране.

**V**

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове.

Кандидати који испуњавају услове могу бити позвани на разговор ради пружања додатних података значајних за доношење одлуке о пријему.

Одлука о избору кандидата биће објављена на интернет страници Дома здравља Медвеђа и неће се достављати учесницима јавног огласа.

Изабрани кандидат је дужан да пре закључења уговора о раду достави оверене фотокопије дипломе/сведочанства о завршеном факултету/школи  и доказ о здравственој способности за обављање послова за које се прима у радни однос.

Фотокопије докумената достављених уз пријаву на оглас не враћају се кандидатима.

**ДИРЕКТОР**

**ДОМА ЗДРАВЉА МЕДВЕЂА**

**др Драган Анђелковић**